QSDyî derheqê şerê Eyn Îsayî de bi eşkerayîyêke tay zanayîşî dayî. Eşkerayîya QSDyî wina ya:
''Dewleta tirke rojanê peyênan de vera Rojawanî hêrişê xo zêdînayî û nê hêrişan de sivîlî kerdî hedef. Nê hêrişî armanc kenê ke roniştoxî herême ra koç bikerê. 3 rojanê peyênan de xeta Eyn Îsayî de vera xeylêk dewan û rayîrê M4î hêrişê giranî kerdî. Wextê nê hêrişan de teyarayê keşf û şerî herêma Eyn Îsayî ser o gêrayêne.
21ê teşrîna verêne de komêka cerganê dewleta tirke xîret kerd ke mîyanî ra derbazê Eyn Îsayî biba. Coka Meclîsê Leşkerî yê Eyn Îsayî cewab da înan û dormeyê dewa Seyda de şer qewimîya. Netîceya şerî de 10 îşxalkerî ameyî kiştene û xeylêk cergî zî birîndar bîyî.
